De Roepstem | Marcel Bas
Die hoofredakteur stel hom voor
Marcel Bas (1970) is gebore en getoë in Nederland en bly in Voorschoten, Nederland, maar hy kuier gereeld in Port Elizabeth, Suid-Afrika. Hy is 'n M.A.-kandidaat in Taalwetenskap aan die Universiteit Leiden en 'n vertaler van Engels, Afrikaans, Duits, Frans en Nederlands. Hy werk by 'n skool en gee privaatklasse in Afrikaans en Nederlands.
Marcel Bas, die hoofredakteur
As 'n taalkundige het hy in Januarie 2015 in Port Elizabeth navorsing gedoen onder die Afrikaanstalige gemeenskappe. Op die oomblik werk hy aan sy MA-skripsie, wat gebaseer is op die sosiolinguïstiese data en spraakopnames wat hy daar verkry het.
Bas werk ook as 'n redigeerder van tekste en hy is sewe tale magtig.
Sy boek Code-switching in the Afrikaans speech community of South Africa: Can Afrikaans-English code-switching lead to a language shift to English? (2019) handel oor die blywende en moontlike gevolge van Afrikaans-Engelse taalvermenging (kodewisseling) vir Afrikaans.
Daarnaas skryf hy oor maatskaplik-kulturele kwessies: sy boek Zwarte Piet: discriminerend of fascinerend? handel oor die oningeligte ophef wat ontstaan het oor die ou Nederlandse folklorekarakter Zwarte Piet.
Hy is tewens 'n redakteur vir die Vlaamse e-tydskrif Doorbraak, vir die Vlaamse tydskrif TeKoS en vir die Nieuwsbrief Taalverdediging. As 'n voorvegter vir Afrikaans en Nederlands is hy tewens die voorsitter van die Nederlandse (ook Vlaandere- en Suid-Afrika-gerigte) Stichting Taalverdediging.
In die verlede het hy geskryf vir maatskaplik-kulturele tydskrifte soos Sta-Vast (1991-2000), Zuid-Afrika Nú en Saamtrek (1992-2000), Zuid-Afrika (1996), die SOS-Nieuwsbrief voor Metapolitiek (1999-2001), Weerwoord (1998-2002) en Bitter Lemon (2007-2008).